**INSPECTORATUL SCOLAR JUDETEAN OLT**

**SCOALA GIMNAZIALĂ „MIHAI EMINESCU” CORABIA**

***SCRISOARE METODICĂ***

 Inspectoratul Şcolar al judeţului Olt şi Şcoala Gimnazială „Mihai Eminescu” Corabia organizează **joi, 18 aprilie 2019**, **concursul județean transdisciplinar pe echipe „Misterioasele ştiinţe”** - (ediţia a VIII-a), aflat în CALENDARUL CONCURSURILOR ȘCOLARE JUDEȚENE 2018-2019 la poziţia 69.

**Desfăşurarea concursului**

Concursul se adresează elevilor claselor II – VIII. Fiecare şcoala poate participa la concurs cu echipaje formate din câte 3 elevi pe fiecare nivel de studiu.

Concursul cuprinde o singură probă structurată pe trei părţi:

- primele două părţi vor conţine subiecte din matematică, fizică, chimie, geografie, educaţie tehnologică în limita conţinuturilor programelor şcolare pentru disciplinele implicate, iar la clasele II - IV matematică şi ştiinţe, geografie.

- partea a treia va consta în una sau mai multe probleme cu caracter practic şi transdisciplinar în care elevii vor fi puşi în situaţia de a aplica cele studiate, pentru elevii claselor II – IV o probă practică.

Categoriile de performanţe (profilurile creative) apreciate prin Concurs sunt definite pe baza unor seturi de trăsături care includ:

* competenţe pentru disciplinele implicate
* aptitudini creative (sensibilitate la probleme, flexibilitate, productivitate, capacitate de elaborare, originalitate).

Pentru a stimula răspunsurile elevilor într-un spectru de performanţe cât mai larg, tehnicile de construire a itemilor şi de asamblare a itemilor în test deplasează accentul:

* **de la probleme cu soluţie unică (gândire convergentă), la probleme cu soluţii multiple, deschise (gândire divergentă);**
* **de la cunoaştere şi înţelegere (reproducere), la sinteză şi evaluare (gândire productivă);**
* **de la aplicare în situaţii familiare (probleme de rutină, „de manual”), la aplicare în situaţii noi, nefamiliare (probleme de tip nonrutină);**
* **de la probleme bine definite (algoritmice), la probleme slab definite (euristice);**
* **de la probleme teoretice, la probleme formulate într-un context tehnologic, practic, cotidian etc.**

Şcolile interesate sunt rugate sa-si anunţe participarea la concurs pana pe data de 16 aprilie 2019, aceasta realizându-se în baza completării fişei de înscriere anexate care va fi trimisă până la data menţionată doamnei prof. Firicescu Carmen pe adresa de e-mail: carmen\_firicescu@yahoo.com . Fiecare echipaj va fi însoţit de un profesor din şcoala sa.

Comisia de evaluare va fi constituită în ziua susţinerii concursului – 18 aprilie 2019 – şi va fi formată din profesorii însoţitori participanţi la concurs.

Se vor acorda diplome atât pe echipaje – profesorului însoţitor, cât şi personal fiecărui elev participant.

Lucrările vor fi evaluate pe baza de punctaj, de la 0 la 100 de puncte.

Concursul se va desfăşura la Şcoala Gimnazială „Mihai Eminescu” Corabia, 18 aprilie 2019, ora 900

Date de contact :

Prof. Bălăcescu Mihaela, tel. 0786378835; e-mail: mihaelabalacescu@yahoo.com.

Prof. Firicescu Carmen, tel 0763024056; e-mail: carmen\_firicescu@yahoo.com

**FIŞĂ DE INSCRIERE**

 **CONCURS**

Nume şi prenume profesori însoţitori………………………………………………………

..............................................................................................................................................

Unitatea şcolară……………………………………………………………………………. Nume şi prenume membri echipaj( elevi) / clasa

1)……………………………………………………………………………………………2)……………………………………………………………………………………………3)……………………………………………………………………………………………

ORGANIZATORII

**CLASA a V-a**

**PROGRAMA**

**MATEMATICĂ –** materia conform programei până la operaţii cu fracţii zecimale, inclusiv, aflarea unei fracţii dintr-un număr, aflarea unui număr când se cunoaşte o fracţie din el, procente.

**GEOGRAFIE –** Terra – o planetă a Universului. Terra – o planetă în mişcare**.** Terra – o planetă în transformare (până la Hidrosferă)

**EDUCAŢIE TEHNOLOGICĂ –** Mediul construit, planul locuinţei. Produse alimentare.

**STRUCTURA SUBIECTELOR**

**PARTEA I** **(30 puncte)** – va conţine 3 subiecte de tip grilă, 1 din matematică, 1 din geografie şi 1 din educaţie tehnologică.

**PARTEA a II-a (30 puncte)** – va conţine 3 subiecte cu răspuns deschis; 1 – matematică, 1 – geografie, 1 – educaţie tehnologică.

**PARTEA a III-a (30 puncte)** – va consta într-o problemă ce va solicita elevilor corelarea cunoştinţelor dobândite conform programei din cele trei materii menţionate mai sus.

**CLASA a VI-a**

**PROGRAMA**

**MATEMATICĂ –** ALGEBRĂ – până la numere întregi (fără)

GEOMETRIE – Unghiul. Triunghiul: isoscel, echilateral, dreptunghic (proprietăţi). Perpendicularitate.

**FIZICĂ** – Fenomene mecanice.Fenomene termice.

**GEOGRAFIE -** Cunoaşterea lumii în care trăim**.** Antroposfera - omul şi activităţile umane. Europa - identitate geografică (până la Economie)

**EDUCAŢIE TEHNOLOGICĂ –** Bugetul familiei, de timp. Materii prime.

**STRUCTURA SUBIECTELOR**

**PARTEA I** **(30 puncte)** – va conţine 4 subiecte de tip grilă, 1 din matematică, 1 din fizică, 1 din geografie şi 1 din educaţie tehnologică.

**PARTEA a II-a (30 puncte)** – va conţine 4 subiecte cu răspuns deschis; 1 – matematică, 1 – fizică, 1 - geografie, 1 – educaţie tehnologică.

**PARTEA a III-a (30 puncte)** – va consta într-o problemă ce va solicita elevilor corelarea cunoştinţelor dobândite conform programei din cele patru materii menţionate mai sus.

Ex. Problemă care se referă la viteză, încadrare în timp dat, costuri date, planificarea bugetului cu întrebări suplimetare legate de mediul natural în care se petrece acţiunea.

**CLASA a VII-a**

**PROGRAMA**

**MATEMATICĂ –** ALGEBRĂ – până la formule de calcul prescurtat, descompuneri (inclusiv)

GEOMETRIE – pâna la cerc (fără).

**FIZICĂ** – Forta.Tipuri de forte.Echilibrul mecanic al corpurilor.Lucrul mecanic si energia mecanica

**CHIMIE –** Corp, substanţă – proprietăţi. Metode de separare a substanţelor. Amestecuri şi soluţii. Atomul. Ioni. Molecule. Formulă chimică.

**GEOGRAFIE** **–** Asia. Africa. America de Nord (până la Studii de caz)

**EDUCAŢIE TEHNOLOGICĂ –** Materii prime. Mijloace de comunicaţii, transport.

**STRUCTURA SUBIECTELOR**

**PARTEA I** **(30 puncte)** – va conţine 5 subiecte de tip grilă, 1 din matematică, 1 din fizică, 1 din chimie, 1din geografie şi 1 din educaţie tehnologică.

**PARTEA a II-a (30 puncte)** – va conţine 5 subiecte cu răspuns deschis; 1 – matematică, 1 – fizică, 1 – chimie, 1 - geografie, 1 – educaţie tehnologică.

**PARTEA a III-a (30 puncte)** – va consta într-o problemă ce va solicita elevilor corelarea cunoştinţelor dobândite conform programei din cele cinci materii menţionate mai sus.

Ex. Problemă ce combină mecanisme fizice simple, implică particularităţi ale continentelor şi statelor studiate.

**CLASA a VIII-a**

**PROGRAMA**

**MATEMATICĂ –** ALGEBRĂ – programa clasei a VIII-a

GEOMETRIE – fără corpuri rotunde

**FIZICĂ** – Caldura.Schimbarea starii de agregare.Mecanica fluidelor.Curentul electric.

**CHIMIE –**Calcule chimice pe baza ecuatiei reactiei chimice.Substanţe simple. Substanţe compuse: oxizi si acizi.

**GEOGRAFIE** **-**  programa clasei a VIII-a (până la activităţile economice)

**EDUCAŢIE TEHNOLOGICĂ –** Energia electrică.

**STRUCTURA SUBIECTELOR**

**PARTEA I** **(30 puncte)** – va conţine 5 subiecte de tip grilă, 1 din matematică, 1 din fizică, 1 din chimie, 1din geografie şi 1 din educaţie tehnologică.

**PARTEA a II-a (30 puncte)** – va conţine 5 subiecte cu răspuns deschis; 1 – matematică, 1 – fizică, 1 – chimie, 1 - geografie, 1 – educaţie tehnologică.

**PARTEA a III-a (30 puncte)** – va consta într-o problemă ce va solicita elevilor corelarea cunoştinţelor dobândite conform programei din cele cinci materii menţionate mai sus.

Ex. Reacţii chimice care au loc în vase cu forme geometrice date, de dimensiuni date, impactul substanţelor obţinute asupra mediului.